**ZIŅOJUMS**

par Teritorijas plānošanas nodaļas darbinieku veikto

papildu pienākumu izpildi no 2023.gada maija līdz septembrim

Pamatojoties uz Ādažu novada domes 2023.gada 22.marta sēdes protokollēmuma (protokols Nr.5, 43.§) 1.-6.punktu Teritorijas plānošanas nodaļas darbiniekiem uz laiku no 2023.gada 1.marta līdz 30.septembrim tika noteiktas speciālās piemaksas par papildus darbu. Atbilstoši minētā protokollēmuma 8.punktam 2023. gada maijā tika sagatavots ziņojums Finanšu komitejai par šī nolēmuma 1. – 6. punktā noteikto darbinieku papildu pienākumu faktiskās izpildes apjomu, rezultātiem un piemaksas atbilstību.

Laikā **no 2023.gada maija līdz septembrim** Teritorijas plānošanas nodaļas (turpmāk – TPN) darbinieki veikuši šādus papildu pienākumus Ādažu novada teritorijas plānojuma 2025.-2037.gada izstrādes ietvaros:

1. Organizētas 7 tikšanās ar ciemu un Ādažu pilsētas iedzīvotājiem, sagatavoti protokoli, apkopoti priekšlikumi teritorijas plānojuma izstrādei (šobrīd ir saņemti 93 priekšlikumi), ziņojumu un publikāciju sagatavošana.
2. Iepirkumu rezultātā noslēgti līgumi ar izstrādātājiem par divu tematisko plānojumu – Ainavu plāna un Transporta attīstības plāna izstrādi un, atbilstoši līgumu nosacījumiem, augustā un septembrī notikušas pirmās tikšanās ar izstrādātājiem.
3. Turpināta detālplānojumu informācijas sakārtošana TAPIS sistēmā, detālplānojumu izvērtēšana, nosūtītas vēstules 87 zemes īpašniekiem, saņemtas un apkopotas 42 atbildes, uzsākta lēmumu sagatavošana par neuzsāktu detālplānojumu atcelšanu vai atcelšanu daļā.

Notikušas vairākas tikšanās ar detālplānojumu īstenotājiem par detālplānojumu pārapstiprināšanu un administratīvo līgumu slēgšanu.

Šie darbi daļēji tika apturēti, jo ar Teritorijas attīstības plānošanas likuma (TAPL) 18.maija grozījumiem tik atcelts Pārejas noteikumu 10.1.punkts, kurš paredzēja līdz 01.06.2023. izvērtēt, atcelt vai pārapstiprināt ar administratīvo aktu visus detālplānojumus, kas apstiprināti ar saistošiem noteikumiem.

Detālplānojumu izvērtēšanas procesu apgrūtina tas, ka nav apstiprināti TAPL 7.panta pirmās daļas 41.punktā paredzētie MK noteikumi, kas nosaka kritērijus un kārtību detālplānojumu pārskatīšanai (grozījumi MK noteikumos Nr.628 “Noteikumi par pašvaldību plānošanas dokumentiem”), kā arī izstrādes stadijā ir vadlīnijas detālplānojumu izvērtēšanai.

1. Turpināts darbs pie spēkā esošo teritorijas plānojumu Teritorijas izmantošanas un apbūves noteikumu izvērtēšanas un salīdzināšanas.
2. Saņemti un apkopoti 93 priekšlikumi no iedzīvotājiem un juridiskām personām, ir uzsākta to izvērtēšana.
3. Grafisko datu apstrāde un sagatavošana:
   1. Izvērtētas institūciju nosacījumos ietvertās prasības TP grafiskās daļas izstrādei, veikta spēkā esošo TP grafisko daļu funkcionālo zonu precizēšana un salāgošana ar jaunāko LĢIA topogrāfiskās kartes un aizsargjoslu precizēšana.
   2. Izveidots sarkano līniju darba fails.
   3. Veikta TP iekļauto applūstošo teritoriju datu un LVĢMC datu salīdzināšana, problemātisko vietu identificēšana, apsekošana dabā, organizēta tikšanās 05.09.2023. ar LVĢMC par datu apmaiņu un precizēšanu.
   4. A un B kategorijas atļauju piesārņojošās darbības veikšanai kartes izveidošana.
   5. Aplikāciju sagatavošana lauka darbiem ainavu plāna u.c. vajadzībām.

Izvērtējot Teritorijas plānošanas nodaļas darbinieku ieguldījumu Ādažu novada teritorijas plānojuma izstrādē un plānotos darbus atbilstoši Darba uzdevumam, izstrādes grafikam un 2023.gada budžetā plānoto finansējumu, kas apstiprināti ar Ādažu novada domes 2022.gada 23.novembra lēmumu Nr. 558 “Par Ādažu novada teritorijas plānojuma izstrādes uzsākšanu”, ierosinu noteikt piemaksas nodaļas darbiniekiem par pašvaldībai stratēģiski svarīgu mērķu īstenošanu no 2023.gada 1.oktobra līdz 31.decembrim un finansējumu piemaksām paredzēt arī 2024.gadā.

I.Murziņa

08.09.2023.